open-index/open-wikipedia-markdown huggingface dataset:
วัดสระเก้าห้อง

**วัดสระเก้าห้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวรอ อำเภอเมืองพิษณุโลก จังหวัดพิษณุโลก ที่ดินของวัดมีจำนวน 13 ไร่ 1 งาน 4.2 ตารางวา

บริเวณที่ตั้งวัดเป็นชุมชนสมัยสุโขทัย-อยุธยาในลุ่มน้ำแควน้อยทางทิศเหนือเมืองพิษณุโลกซึ่งแควน้อยไหลมาจากอำเภอนครไทย ผ่านอำเภอวัดโบสถ์และสระแก้วห้อง ชุมชนดังกล่าวอยู่รั่วมกันในสมัยสุโขทัย-อยุธยา พบที่เขตอำเภอนครไทยอำเภอวัดโบสถ์และอำเภอเมืองพิษณุโลกพบกลุ่มโบราณสถานร่วมสมัยกัน ที่วัดสระเก้าห้องมีวิหารและเจดีย์ กำแพงแก้ว สระน้ำโบราณ และเนินโบราณสถาน ซึ่งมีสภาพเป็นวัดร้าง 

ในการประชุมมหาเถรสมาคมเมื่อวันที่ 21 ธันวาคม พ.ศ. 2563 ยกวัดสระเก้าห้อง (ร้าง) ขึ้นเป็นวัดมีพระภิกษุ อยู่จำพรรษา ตั้งเป็นวัดเมื่อวันที่ 25 มกราคม พ.ศ. 2564 อาคารเสนาสนะที่สร้างแล้ว ได้แก่ กุฏิสงฆ์ 5 หลัง ศาลาการเปรียญ ศาลาอเนกประสงค์ ฌาปนสถาน ศาลาคู่ฌาปนสถาน โรงครัว และห้องน้ำ 3 หลัง 10 ห้อง

## อ้างอิง

สระเก้าห้อง
หมวดหมู่:โบราณสถานในจังหวัดพิษณุโลก
เป็นนางร้ายมันเสี่ยง เลยลองเลี้ยงลาสต์บอสดูสักตั้ง

***เป็นนางร้ายมันเสี่ยง เลยลองเลี้ยงลาสต์บอสดูสักตั้ง*** หรือ ***เป็นนางร้ายมันเสี่ยง เลยขอเลี้ยงลาสต์บอสดูสักตั้ง*** () เป็นซีรีส์ไลต์โนเวลญี่ปุ่น เขียนโดยซาราซะ นางาเซะ และวาดภาพประกอบโดยไม มูราซากิ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะ บีนส์ บุงโกะตั้งแต่เดือนกันยายน พ.ศ. 2560 ปัจจุบันวางจำหน่ายถึงเล่มที่ 10 มังงะดัดแปลงวาดโดยอังโกะ ยูซุ  ตีพิมพ์ในนิตยสาร *[[Comp Ace]]* นิตยสารมังงะแนว*[[เซเน็ง]]*ของสำนักพิมพ์คาโดกาวะโชเต็งตั้งแต่เดือนมิถุนายน พ.ศ. 2561 ถึงสิงหาคม พ.ศ. 2562 ตีพิมพ์เป็นหนังสือมังงะรวมเล่ม (*ทังโกบง*) ทั้งหมด 3 เล่ม มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงสร้างโดยสดูดิโอมาโฮฟิล์ม ออกอากาศตั้งแต่เดือนกันยายนถีงธันวาคม พ.ศ. 2565

## ตัวละคร
;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

## รูปแบบต่าง ๆ
### ไลต์โนเวล
ซีรีส์นิยายเขียนโดยซาราซะ นางาเซะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรในเดือนพฤษภาคม พ.ศ. 2560 ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมเป็นหนังสือไลต์โนเวลในเครือคาโดกาวะ บีนส บุงโกะ วาดภาพประกอบโดยไม มูราซากิ ตั้งแต่เดือนกันยายน พ.ศ. 2560 

### มังงะ
มังงะดัดแปลงวาดภาพโดยอังโกะ ยูซุ ตีพิมพ์ในนิตยสาร *[[Comp Ace]]* นิตยสารมังงะแนว*[[เซเน็ง]]*ของสำนักพิมพ์คาโดกาวะโชเต็งตั้งแต่เดือนมิถุนายน พ.ศ. 2561 ถึงสิงหาคม พ.ศ. 2562 ตีพิมพ์เป็นหนังสือมังงะรวมเล่ม (*ทังโกบง*) ทั้งหมด 4 เล่ม มังงะมีลิขสิทธิ์ในประเทศไทยโดยสำนักพิมพ์ฟีนิกซ์

### อนิเมะ
ในวันที่ 1 ตุลาคม พ.ศ. 2564 มีการประกาศสร้างอนิเมะดัดแปลง ภายหลังมีการเปิดเผยว่าจะเป็นซีรีส์โทรทัศน์ ผลิตโดยสตูดิโอมาโฮฟิล์ม กำกับโดยคูมิโกะ ฮาบาระ เขียนบทโดยเค็นตะ อิฮาระ ออกแบบตัวละครโดยโมโมโกะ มากิอูจิ, เอริ โคจิมะ และยูโกะ โอบะ ดนตรีประกอบบรรเลงโดยนัตสึมิ ทาบูจิ, ฮานาเอะ นากามูระ, มิกิ ซากูไร, ซายากะ อาโอกิ และคานาเดะ ซากูมะ ซีรีส์อนิมะได้ฉายล่วงหน้าทางแพลตฟอร์มสตรีมมิงในวันที่ 24 กันยายน พ.ศ. 2565 และจะตามด้วยการออกอากาศทางโทรทัศน์ในเดือนตุลาคมทางช่อง Tokyo MX, MBS, Wowow, AT-X และ BS-TBS เพลงเปิดชื่อเพลงว่า  ร้องโดยริเอะ ทากาฮาชิ ส่วนเพลงปิดชื่อเพลงว่า  ร้องโดย ACCAMER เมเดียลิงก์ถือครองลิขสิทธิ์เผยแพร่ในภูมิภาคเอเชีย-แปซิฟิก ครันชีโรลถือครองลิขสิทธิ์เผยแพร่นอกทวีปเอเชีย

## ดูเพิ่ม

* *[[เริ่มต้นชีวิตใหม่มาพิชิตใจจักรพรรดิมังกร]]* ไลต์โนเวลอีกชุดหนึ่งโดยผู้แต่งคนเดียวกัน

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
* เว็บไซต์ทางการของมังงะ ที่ฟีนิกซ์
*  
* อนิเมะ ''เป็นนางร้ายมันเสี่ยง เลยขอเลี้ยงลาสต์บอสดูสักตั้ง'' ทางปีลีปีลี
* อนิเมะ ''เป็นนางร้ายมันเสี่ยง เลยขอเลี้ยงลาสต์บอสดูสักตั้ง'' ทางอนิ-วัน เอเชีย
* อนิเมะ 
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวต่างโลก
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:มาโฮฟิล์ม
หมวดหมู่:ฟีนิกซ์ (สำนักพิมพ์)
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง
ถู่ตี้มา

**ถู่ตี้ผัว** () หรือ **ถู่ตี้มา** () เป็นเซียนหรือเทพีหรือวิญญาณสตรีในศาสนาชาวบ้านจีนและลัทธิเต๋า และมักได้รับความนิยมบูชาร่วมกับถู่ตี้กง ในฐานะพระภูมิเจ้าที่แบบจีน  นางได้รับการยกย่องว่าเป็นภรรยาของถู่ตี้กง

[thumb|350px|right|[กิมซิ้น|เทวรูปถู่ตี้ผัว (ซ้าย) และถู่ตี้กง (ขวา) ศิลปะแบบประเพณีจีนในปัจจุบัน ณ ศาลเจ้าหมาจู๋เคิงฝู (麻竹坑福德祠) เขตชวงซี นครไทเปใหม่ ประเทศไต้หวัน]]

## เทพปกรณัม
ในประเทศไต้หวันนางได้รับการสักการะบูชาในฐานะพระภูมิเจ้าที่แบบจีนคู่กับถู่ตี้กงในศาลเจ้าที่แบบจีน (ตี่จู๋เอี๊ยะ) ตามหลักหยินหยาง มีส่วนน้อยที่สักการะบูชานางแยกออกมาเป็นเอกเทศ มีในบางท้องถิ่นที่สักการะบูชานางเป็นเอกเทศและเป็นเทพประธานหลัก เช่น ศาลเจ้าติ่งไฉฝูเต๋อ (頂柴福德宮) เมืองโต่วลิ่ว เทศมณฑลยฺหวินหลิน ประเทศไต้หวัน อันที่เป็นเคารพสักการะอย่างยิ่งของบรรดาสตรีและมารดรในท้องถิ่น สำหรับการอำนวยพรด้านการตั้งครรภ์และการสืบพันธุ์

## ในวัฒนธรรมร่วมสมัย
เรื่องราวคติความเชื่อของพระภูมิเจ้าที่แบบจีนได้รับการสร้างเป็นละครโทรทัศน์ เช่น
* อิทธิฤทธิ์ภูมิเทวดา（土地公传奇) ปี 1998 รับบทโดย เฉิน ย่าหลาน
* อภินิหารเทพเจ้าหลักเมือง (土地公土地婆）ปี 2013 รับบทโดย มู่ถิงถิง (穆婷婷) ออกอากาศทางช่อง Channel 29

## ดูเพิ่ม
* ศาลเจ้าที่แบบจีน (ตี่จู๋เอี๊ยะ)
* ถู่ตี้กง
* พระภูมิเจ้าที่

## อ้างอิง

หมวดหมู่:เทวีจีน
หมวดหมู่:ลัทธิเต๋า
หมวดหมู่:ศาสนาชาวบ้านจีน
แบล็กพิงก์อะรีนาทัวร์ 2018

**แบล็กพิงก์อะรีนาทัวร์ 2018** () เป็นทัวร์คอนเสิร์ตครั้งแรกของเกิร์ลกรุปเกาหลีใต้ แบล็กพิงก์ ทัวร์จัดขึ้นที่ประเทศญี่ปุ่นตั้งแต่วันที่ 24 กรกฎาคม ถึง 24 ธันวาคม 2018 เพื่อส่งเสริมเอกซ์เทนเดดเพลย์ภาษาญี่ปุ่นชุดแรก *[[แบล็กพิงก์ (อีพี)|แบล็กพิงก์]]*

## เบื้องหลัง
เดิมทีจำนวนรอบแสดงถูกกำหนดไว้ 6 รอบ ภายหลังได้เพิ่มการแสดงในชิบะ เนื่องจากความต้องการอย่างท่วมท้น ในวันที่ 7 กรกฎาคม ยังมีการเพิ่มจุดเยือนสุดท้ายที่เคียวเซระโดมโอซากะในวันที่ 24 ธันวาคม ด้วย

## รายชื่อเพลง
# "ตู-ดู ตู-ดู"
# "ฟอร์เอเวอร์ยัง"
# "วิสเซิล" (เวอร์ชันอะคูสติก)
# "สเตย์" (เวอร์ชันญี่ปุ่น)
# "แคนต์เทกมายอายส์ออฟยู" (เจนนีแสดงเดี่ยว; คัฟเวอร์แฟรงกี วัลลี) 
# "โซโล" (เจนนีแสดงเดี่ยว; ระหว่างรอบสุดท้ายในเคียวเซระโดมโอซากะเท่านั้น)
# "อายส์โคลส" / "อายส์, โนส, ลิปส์" (โรเซแสดงเดี่ยว)
# "เลมอน" / "เฟเดด" / "แอตเทนชัน" (ลิซ่าแสดงเดี่ยว)
# "ซากุระอิโระมาอุโคะโระ" (จีซูแสดงเดี่ยว)
# "ยูกิโนะฮานะ" (จีซูแสดงเดี่ยว; ระหว่างรอบสุดท้ายในเคียวเซระโดมโอซากะเท่านั้น)
# "ยอนเซ" (คัฟเวอร์บียอนเซ่)
# "โซฮอต" (เดอะแบล็กเลเบิลรีมิกซ์; คัฟเวอร์วันเดอร์เกิลส์)
# "ซียูเลเทอร์"
# "เรียลลี"
# "บูมบายาห์" (เวอร์ชันญี่ปุ่น)
# "เพลย์อิงวิทไฟร์" (เวอร์ชันญี่ปุ่น)
# "แอสอิฟอิตส์ยัวร์ลาสต์" (เวอร์ชันญี่ปุ่น)

;อองคอร์

# "วิสเซิล" (เวอร์ชันญี่ปุ่น)
# "ตู-ดู ตู-ดู"

## รอบการแสดง

## อัลบั้มบันทึกการแสดงสด

**แบล็กพิงก์อะรีนาทัวร์ 2018 "สเปเชียลไฟนอลอินเคียวเซระโดมโอซากะ"** () เป็นอัลบั้มบันทึกการแสดงสดชุดแรกของเกิร์ลกรุปเกาหลีใต้ แบล็กพิงก์ วางจำหน่ายเมื่อวันที่ 22 มีนาคม 2019

แบล็กพิงก์อะรีนาทัวร์ เริ่มขึ้นในเดือนกรกฎาคม 2018 เยือนสามเมืองในประเทศญี่ปุ่นและจัดการแสดงทั้งหมดแปดรอบ โดยมีผู้ชมรวม 125,000 คน อัลบั้มประกอบด้วยวิดีโอการแสดงสดในรอบสุดท้ายที่เคียวเซระโดมโอซากะเมื่อวันที่ 24 ธันวาคม 2018 โดยมีแฟนเพลงกว่า 50,000 คนเข้าร่วม

กำหนดการเดิมอัลบั้มจะวางจำหน่ายในวันที่ 13 มีนาคม 2019 แต่ถูกเลื่อนออกไปเป็นวันที่ 22 มีนาคม แทน

### รายชื่อเพลง
# "ตู-ดู ตู-ดู" (เวอร์ชันญี่ปุ่น)
# "ฟอร์เอเวอร์ยัง" (เวอร์ชันญี่ปุ่น)
# "วิสเซิล" (เวอร์ชันญี่ปุ่น; อะคูสติก)
# "สเตย์" (เวอร์ชันญี่ปุ่น)
# "เลตอิตบี / ยูแอนด์ไอ / โอนลีลุกแอตมี " (โรเซแสดงเดี่ยว)
# "ยูกิโนะฮานะ" (จีซูแสดงเดี่ยว)
# "โซโล" (เจนนีแสดงเดี่ยว)
# "ลาสต์คริสต์มาส / รูดอล์ฟเดอะเรด-โนสเรนเดียร์"
# "คิสแอนด์เมกอัป" (เฉพาะเวอร์ชันแบล็กพิงก์)
# "โซฮอต" (เดอะแบล็กเลเบิลรีมิกซ์)
# "เรียลลี" (เวอร์ชันญี่ปุ่น)
# "ซียูเลเทอร์" (เวอร์ชันญี่ปุ่น)
# "บูมบายาห์" (เวอร์ชันญี่ปุ่น)
# "เพลย์อิงวิทไฟร์" (เวอร์ชันญี่ปุ่น)
# "แอสอิฟอิตส์ยัวร์ลาสต์" (เวอร์ชันญี่ปุ่น)

## ผู้มีส่วนร่วม
**แบล็กพิงก์**
* จีซู
* เจนนี
* โรเซ
* ลิซ่า

**วงดนตรี**
* โอมาร์ ดอมีนิก (เบส)
* ดันเต แจ็กสัน (คีย์บอร์ด)
* จัสติน ลียงส์ (กีตาร์)
* เบนนี ร็อดเจอส์ ที่ 2 (กลอง)

## อ้างอิง

หมวดหมู่:คอนเสิร์ตทัวร์ในปี พ.ศ. 2561
วัดสว่างอารมณ์ (จังหวัดภูเก็ต)

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีที่ดินตั้งวัดเนื้อที่ 24 ไร่ 3 งาน 93 ตารางวา มีที่ธรณีสงฆ์ 2 แปลง เนื้อที่ 40 ไร่ 49 ตารางวา

วัดสว่างอารมณ์ หรือ **วัดราไวย์** ตั้งวัดเมื่อ  พ.ศ. 2485 เริ่มสร้างวัดโดยเริ่มจากพระบุญรอด ธมฺมกาโม ซึ่งเดินธุดงค์มาจากอำเภอไชยา จังหวัดสุราษฎร์ธานี ชาวบ้านศรัทธาจึงได้นิมนต์ให้อยู่และสร้างที่พักสงฆ์ถวาย ได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2509 เขตวิสุงคามสีมากว้าง 20 เมตร ยาว 30 เมตร ได้ผูกพัทธสีมาเมื่อวันที่ 18 เมษายน พ.ศ. 2513 ในด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2462 นอกจากนั้นทางวัดยังให้ทางราชการสร้างโรงเรียนประถมศึกษาในที่ดินประมาณ 4 ไร่ ซึ่งประกอบด้วยอาคารเรียน 6 หลัง บ้านพักครู 2 หลัง ห้องสมุด 1 หลังและสถานพยาบาลอีก 1 หลัง

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2509 ศาลาการเปรียญกว้าง 12 เมตร ยาว 22 เมตร สร้างเมื่อ พ.ศ. 2468 เป็นอาคารคอนกรีตถาวร วิหารกว้าง 6 เมตร ยาว 12 เมตร กุฏิสงฆ์จำนวน 6 หลัง เป็นอาคารคอนกรีตถาวรและครึ่งตึกครึ่งไม้ ศาลาบาตร ศาลาตั้งศพบำเพ็ญกุศล ฌาปนสถานและหอระฆัง สำหรับปูชนียวัตถุมีพระประธานพระเพลากว้าง 2 เมตร รวมถึงมีพระพุทธรูปอื่นอีก 5 องค์ ขนาดพระเพลากว้าง 1 เมตร เท่ากันหมด

## รายนามเจ้าอาวาส
* พระอธิการบุญรอด ธมฺมกาโม พ.ศ. 2385–2425
* พระอธิการบุญนาค สุปโก พ.ศ. 2425–2460
* พระอธิการเงาะ ปภสฺสโม พ.ศ. 2460–2466
* พระถนอม โกวิโท พ.ศ. 2466–2471
* พระปลัดลอด สุจิตฺโต พ.ศ. 2471-2499
* พระครูโสภณธรรมรส (ธมฺมรโส เชย แก้วประดิษฐ์) พ.ศ. 2499–
* พระครูสุพจน์ธรรมาทร (ปิยะพงษ์)

## อ้างอิง

สว่างอารมณ์
วัดสว่างอารมณ์ (อำเภอหนองเรือ)

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนทัน อำเภอหนองเรือ จังหวัดขอนแก่น

วัดสว่างอารมณ์ตั้งวัดเมื่อ พ.ศ. 2312 โดยมีคุณปู่ขำ และยายมี เป็นผู้นำชาวบ้านได้สร้างวัดขึ้น ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2320 เขตวิสุงคามสีมากว้าง 8 เมตร ยาว 10 เมตร 

สิมของวัดสว่างอารมณ์ (จังหวัดขอนแก่น) มีความแปลกจากสิมหลังอื่น ๆ แต่เดิมมีลักษณะเป็นรูปสี่เหลี่ยมจตุรัส หลังคาทำทรงปั้นหยาซ้อนด้วยเรือนยอด 2 ชั้นทรงจั่ว ทำยอดปั้นลมแทนโหง่ มีรวยระกาและหางหงส์ สีหน้า (หน้าบัน) แต้มสี มุงสังกะสีทั้งหลังมีการต่อเติมเพิงด้านหน้า ผนังก่ออิฐถือปูน มีแอวขันแบบปากพานเตี้ย ซุ้มหน้าต่างก่อโค้งปลายแหลมมีบานปิดเปิดเข้าด้านใน เชิงชายทำลายฟันปลาแต้มสีสลับกัน ผนังด้านนอกทำร่องเป็นซุ้มเล็กยอดแหลมลึกลงไป คล้ายซุ้มจะประดิษฐานองค์พระขนาดเล็ก แต่เมื่อเกิดความชำรุดจากความชื้นและความเค็มของดิน  จึงได้รื้อสิมหลังเดิมและสร้างหลังใหม่โดยสร้างตามแบบเดิมแต่เปลี่ยนแปลงหลังคาจั่วเป็นแบบภาคกลาง

## อ้างอิง

สว่างอารมณ์
หมวดหมู่:โบราณสถานในจังหวัดขอนแก่น
หมวดหมู่:อำเภอหนองเรือ
ชัตดาวน์

"**ชัตดาวน์**" () เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 16 กันยายน 2022 ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์ เป็นซิงเกิลที่สองจากสตูดิโออัลบั้มชุดที่สอง *[[บอร์นพิงก์]]* (2022) โดยพื้นฐานเป็นเพลงฮิปฮอปที่ขับเคลื่อนด้วยไวโอลินคลาสสิกแบบวนซ้ำ จังหวะแทร็ป เครื่องสาย และเสียงเบส เพลงเขียนโดยโปรดิวเซอร์ 24 เคียงข้างกับเท็ดดี, แดนนี ช็อง และวินซ์

"ชัตดาวน์" ประสบความสำเร็จเชิงพาณิชย์และกลายเป็นเพลงอันดับหนึ่งเพลงที่สองของแบล็กพิงก์บน ''บิลบอร์ด'' โกลบอล 200 ในเกาหลีใต้ เพลงขึ้นอันดับสูงสุดบน*บิลบอร์ด* เพลงเกาหลีใต้เป็นเวลาสามสัปดาห์ และขึ้นถึงอันดับสามบนเซอร์เคิลดิจิทัลชาร์ต รวมถึงเข้าสู่ชาร์ต ''บิลบอร์ด'' ฮอต 100 ของสหรัฐที่อันดับ 25 และชาร์ตซิงเกิลแห่งสหราชอาณาจักรที่อันดับ 24 เพลงยังขึ้นอันดับสูงสุดในฮ่องกง อินโดนีเซีย มาเลเซีย ฟิลิปปินส์ สิงคโปร์ ไต้หวัน และเวียดนาม และติดสิบอันดับแรกในออสเตรเลีย แคนาดา นิวซีแลนด์ อินเดีย และเกาหลีใต้ ต่อมาได้รับการรับรองระดับทองคำขาวในแคนาดาและระดับทองคำในออสเตรเลียและญี่ปุ่น มิวสิกวิดีโอของเพลงถูกอัปโหลดไปยังช่องยูทูบของแบล็กพิงก์ไปพร้อม ๆ กับการปล่อยซิงเกิล

## เบื้องหลัง
วันที่ 31 กรกฎาคม ค.ศ. 2022 วิดีโอทีเซอร์ถูกอัปโหลดในบัญชีสื่อสังคมทั้งหมดของแบล็กพิงก์ โดยประกาศเปิดตัวสตูดิโออัลบั้มใหม่ในเดือนกันยายน ซึ่งเปิดตัวด้วยซิงเกิลก่อนวางจำหน่ายชื่อว่า "พิงก์เวนอม" เมื่อวันที่ 19 สิงหาคม วันที่ 24 สิงหาคม วายจีเอนเตอร์เทนเมนต์ประกาศว่า สมาชิกทั้งสี่ของแบล็กพิงก์กำลังถ่ายทำมิวสิกวิดีโอสำหรับเพลงไตเติลของอัลบั้มที่สองของพวกเธอที่สถานที่ถ่ายทำในจังหวัดคย็องกีในเกาหลีใต้ วายจีระบุว่าวงกำลังเตรียมตัวสำหรับทัวร์รอบโลกตามกำหนดการ "พวกเธอกำลังทำงานอย่างหนักเพื่อทำตามสัญญาที่ให้ไว้กับแฟน ๆ" คำแถลงยังระบุและเสริมอีกว่า "เพลงทั้งหมดในอัลบั้มล้วนเป็นคริสตัล ที่จะเขียนเรื่องใหม่ให้แบล็กพิงก์ แต่สำหรับเพลงไตเติลนั้นจะเป็นเพลงที่เซอร์ไพรส์แฟนเพลงทั่วโลก มิวสิกวิดีโอยังช่วยยกระดับสถานะของวงการเคป็อปด้วยความแตกต่างที่ไม่เคยมีมาก่อน"

ต่อมาในวันที่ 6 กันยายน ปีเดียวกัน โปสเตอร์ชื่อเพลงที่สอง "ชัตดาวน์" ได้ถูกเผยแพร่ผ่านทางบัญชีทวิตเตอร์อย่างเป็นทางการของทั้งวายจีและแบล็กพิงก์ โดยวายจีระบุว่า "ชื่อเพลงเข้าใจง่ายแต่ตึงเครียดอย่างประหลาด 'ชัตดาวน์' เป็นคำที่หมายถึงการปิดพื้นที่บางส่วน เราตั้งตารอที่จะแนะนำให้คุณรู้จักกับเรื่องราวใหม่ที่แบล็กพิงก์จะเปิดเผย ซึ่งเป็นที่จับใจแฟนเพลงทั่วโลก ด้วยเสน่ห์แบบผู้หญิงและเสน่ห์ที่ไม่มีใครเทียบได้"

## การวางองค์ประกอบเพลง
"ชัตดาวน์" เป็นเพลงแนวฮิปฮอปเป็นหลักที่ประกอบด้วยเครื่องสาย เสียงเบสที่หนักแน่น จังหวะแทร็ป และ "การวนซ้ำที่บ้าคลั่ง" ของไวโอลินคลาสสิก มีการใช้แซมพลิงจากมูฟเมนต์ที่สามของคีตกวีชาวอิตาลี นิกโกเลาะ ปากานีนี ไวโอลินคอนแชร์โตหมายเลข 2 หรือที่รู้จักกันทั่วไปในชื่อ "ลา กัมปาเนลลา"

## รางวัล

## อ้างอิง

หมวดหมู่:ซิงเกิลในปี พ.ศ. 2565
หมวดหมู่:เพลงในปี พ.ศ. 2565
หมวดหมู่:เพลงที่ประพันธ์คำร้องโดยเท็ดดี พัก
หมวดหมู่:ซิงเกิลในสังกัดอินเตอร์สโคปเรเคิดส์
หมวดหมู่:ซิงเกิลในสังกัดวายจีเอ็นเตอร์เทนเมนต์
หมวดหมู่:เพลงของแบล็กพิงก์
ดำรงศักดิ์ กิตติประภัสร์

พลตำรวจเอก **ดำรงศักดิ์ กิตติประภัสร์** (เกิด 3 กันยายน พ.ศ. 2506)  เป็นนายตำรวจชาวไทย อดีตผู้บัญชาการตำรวจแห่งชาติ สมาชิกวุฒิสภาไทย ชุดที่ 12 อดีตผู้ช่วยผู้บัญชาการตำรวจแห่งชาติ

## ประวัติ
ดำรงศักดิ์ เกิดเมื่อวันที่ 3 กันยายน พ.ศ. 2506 ที่ตำบลแม่จั๊วะ อำเภอเด่นชัย จังหวัดแพร่ เป็นบุตรนายสวัสดิ์ กับนางบัวลอย กิตติประภัสร์ สำเร็จการศึกษาระดับมัธยมศึกษา จากโรงเรียนบดินทรเดชา (สิงห์ สิงหเสนี) รุ่นที่ 9 และโรงเรียนเตรียมทหาร รุ่นที่ 22 ระดับปริญญาตรี คณะรัฐประศาสนศาสตร์ จากโรงเรียนนายร้อยตำรวจ รุ่นที่ 38 ระดับปริญญาโท รัฐประศาสนศาสตร์จาก City University สหรัฐอเมริกา สำเร็จหลักสูตร Pacific Training Initiative (PTI) ของ F.B.I, หลักสูตร การควบคุมฝูงชน ของ Tacoma Police Department สหรัฐอเมริกา

## รับราชการ
ดำรงศักดิ์เริ่มต้นรับราชการในตำแหน่ง รองสารวัตรสืบสวนสอบสวน สถานีตำรวจนครบาลพลับพลาไชย 2 เมื่อปี พ.ศ. 2528 จากนั้นจึงได้เจริญก้าวหน้าในหน้าที่ตามลำดับจนได้เป็น ผู้ช่วยผู้บัญชาการตำรวจแห่งชาติ และ รองผู้บัญชาการตำรวจแห่งชาติ เมื่อปี พ.ศ. 2563 พร้อมกับรับพระราชทานยศ พลตำรวจเอก กระทั่งวันจันทร์ที่ 29 สิงหาคม พ.ศ. 2565 ในการประชุมคณะกรรมการนโยบายตำรวจแห่งชาติ หรือ ก.ต.ช. ซึ่งมี พลเอก ประวิตร วงษ์สุวรรณ รองนายกรัฐมนตรี รักษาการนายกรัฐมนตรี เป็นประธานในที่ประชุม ที่ประชุมมีมติเลือก พลตำรวจเอก ดำรงศักดิ์ ให้ดำรงตำแหน่งผู้บัญชาการตำรวจแห่งชาติ คนที่ 13 สืบต่อจาก พลตำรวจเอก สุวัฒน์ แจ้งยอดสุข ที่จะเกษียณอายุราชการในวันศุกร์ที่ 30 กันยายน พ.ศ. 2565

ต่อมาในวันพุธที่ 7 กันยายน พ.ศ. 2565 จึงได้มีพระบรมราชโองการโปรดเกล้า ฯ แต่งตั้ง พลตำรวจเอกดำรงศักดิ์ ให้ดำรงตำแหน่ง ผู้บัญชาการตำรวจแห่งชาติ

ในวันที่ 27 พฤษภาคม พ.ศ. 2566 ได้รับแต่งตั้งเป็นประธานอนุกรรมการขับเคลื่อนการป้องกันปราบปรามอาชญากรรมทางเทคโนโลยี

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:อธิบดีกรมตำรวจและผู้บัญชาการตำรวจแห่งชาติ
หมวดหมู่:บุคคลจากอำเภอเด่นชัย
หมวดหมู่:พลตํารวจเอก
ลักกี (เลรอส)

**ลักกี** () หรือชื่อเดิม **ปอร์โตเลโก** (Πόρτο Λάγο) เป็นชุมชนหนึ่งบนเกาะเลรอส ในหมู่เกาะโดเดกานีส ลักกีแรกเริ่มสร้างขึ้นเป็นฐานทัพเรืออิตาลีตั้งแต่ปี 1923 ตามด้วยตัวเมืองที่สร้างขึ้นในทศวรรษ 1930s ภายใต้ปกครองของอิตาลีในฐานะเมืองต้นแบบ หลังอิตาลีส่งมอบคืนให้กรีซในปี 1947 ได้เปลี่ยนชื่อใหม่จากปอร์โตเลโก เป็น ลักกี

## ประวัติศาสตร์
เกาะเลรอสอยู่ใต้ปกครองของอิตาลีในปี 1912-1943 รัฐบาลอิตาลีตั้งเมืองขึ้นใหม่ในพื้นที่นี้ภายใต้ชื่อ ปอร์โตเลโก (Portolago) ในทศวรรษ 1930s เพื่อเป็นเมืองต้นแบบ โดยตั้งชื่อตามมาริโอ เลโก ผู้ว่าการอาณานิคมอิตาลีที่นี่ในปี 1922 ถึง 1936 สิ่งปลูกสร้างและการออกแบบเมืองเป็นตัวอย่างชิ้นเยี่ยมของสถาปัตยกรรมแบบเหตุผลนิยมอิตาลี และ ฟาสซิสต์ ผลงานออกแบบสำคัญเป็นของ  และ 

สิ่งปลูกสร้างสำคัญได้แก่:
* คาซาเดลบาลีลลา (ศูนย์เยาวชนฟาสซิสต์) (1933), Bernabiti
* ตลาดในร่ม (1934–1936), Petracco
* โรงเรียนประถม (1934–1936), Petracco
* ศาลาว่าการเมืองและคาซาเดลฟาสซีโอ (ศูนย์กลางฟาสซิสต์) (1935–1938), Bernabiti
* โรงภาพยนตร์และละคร (1936–1938), Bernabiti
* โบสถ์นักบุญฟรานซิส (ปัจจุบันคือ โบสถ์นักบุญนิโกลัส) (1935–1939), Bernabiti

## อ้างอิง

หมวดหมู่:เมืองในประเทศกรีซ
สิงหนวัติกุมาร

**สิงหนวัติกุมาร** บ้างก็ว่า **สิงหนติกุมาร** เป็นตำนานที่ว่าด้วยประวัติศาสตร์เรื่องหนึ่งที่แพร่หลายทางภาคเหนือของประเทศไทย กล่าวถึงอาณาเขตเมืองเชียงแสน เนื้อหาพยายามเชื่อมโยงกับพุทธศาสนา แสดงคำทำนายหรือพุทธพยากรณ์ในตำนาน ขณะที่เรื่องราวทางประวัติศาสตร์กล่าวถึงการสร้างเมืองของสิงหนติกุมารในเขตราบลุ่มน้ำกก การตั้งเมืองนาคพันธุสิงหนตินคร

## การตีพิมพ์
ตำนานได้ตีพิมพ์อยู่ในหนังสือหนังสือประชุมพงศาวดารภาคที่ 61 ซึ่งกรมศิลปากรจัดพิมพ์ครั้งแรกเมื่อ พ.ศ. 2479 แต่ฉบับพิมพ์นี้มีการตัดทอนข้อความบางตอนออกไปด้วยคิดว่าไม่มีความสำคัญในทางประวัติศาสตร์ นอกจากนั้นยังมีการพิมพ์โดยปริวรรตจากภาษาไทยล้านนาในพับสาฉบับของขุนนิวรณ์โรคาพาธ จังหวัดเชียงราย สงวน โชติสุขรัตน์ เผยแพร่ในประชุมตำนานลานนาไทยภาคที่ 1 พ.ศ. 2515 และตำนานสิงหนติกุมาร ฉบับสอบค้นของมานิต วัลลิโภคม อีกทั้งในประชุมพงศาวดาร ภาคที่ 61 ตำนานสิงหนวติกุมาร ยังเรียกชื่อเจ้าสิงหนติราชกุมารว่า สิงหนวติกุมาร และมีการเผยแพร่และเพี้ยนไปเป็น สิงหนวัติกุมาร และเป็นชื่อที่แพร่หลายใช้ในปัจจุบัน แต่จากการสำรวจและปริวรรตเอกสารใบลานต้นฉบับภาษาล้านนาของตำนานโยนกแล้ว กลับพบมีการเขียนชื่อ สิงหนติ ไม่พบว่ามีการเขียนชื่อ สิงหนวติ หรือ สิงหนวัติ ในตำนานทุกฉบับ

## เนื้อหา
ตำนานมีความย่อว่าพระเจ้าสิงหนติ ได้อพยพผู้คนเดินทางมาจากเมืองราชคฤห์​ ชมพูทวีป​ ​(อินเดีย)​ โดยได้ร่วมกับชนพื้นเมืองในการก่อตั้งอาณาจักรขึ้นมาและเรียกว่า *นาคพันธุสิงหนตินคร* (อำเภอเชียงแสน จังหวัดเชียงราย) มีเมืองเชียงแสนเป็นราชธานี ต่อมามีอาณาเขตกว้างใหญ่ ทางทิศตะวันออกตั้งแต่แคว้นตังเกี๋ยของเวียดนามปัจจุบัน ไปจดแม่น้ำสาละวิน รัฐฉาน ประเทศพม่า ทางเหนือจากบริเวณเมืองหนองแส มณฑลยูนนานของจีนลงมาถึงที่ราบลุ่มแม่น้ำเจ้าพระยาตอนบน ถึงสมัยพระเจ้าพังคราช อาณาจักรโยนกเชียงแสนถูกขอมรุกรานจนต้องอพยพราษฎรไปสร้างเมืองใหม่ที่เวียงสีทอง ริมฝั่งแม่น้ำแม่สาย ต่อมาพระเจ้าพรหมมหาราชซึ่งเป็นราชโอรสขับไล่ขอมได้สำเร็จ จึงเชิญเสด็จพระเจ้าพังคราชกลับไปครองเชียงแสนตามเดิม ส่วนพระเจ้าพรหมมหาราชได้พาผู้คนไปสร้างเมืองไชยปราการทางใต้ของเชียงแสน เพื่อให้เป็นเมืองหน้าด่านป้องกันขอมกับมาขึ้นไปรุกราน

ตำนานสิงหนติมีปัญหาที่ถกเถียงกันมาแต่เดิมคือเรื่องของเวลา คือตัวเลขศักราช เนื่องจากเป็นเอกสารต้นฉบับตัวเขียนที่คัดลอกกันต่อ ๆ มา และแพร่กระจายอย่างกว้างขวาง ทำให้เกิดความผิดพลาดในการคัดลอก อีกทั้งศักราชที่ใช้ในตำนานปรากฏว่ามีถึง 3 แบบ ซึ่งตำนานเรียกว่าโบราณศักราช ทุติยศักราช และตติยศักราช โดยไม่บอกว่าเป็นศักราชอะไร ทำให้มีการแปลความหมายเวลาในตำนานผิดพลาดมาแต่สมัยโบราณ แต่มีการวิเคราะห์ว่า โบราณศักราชนั้นคืออัญชนะศักราช ซึ่งเก่ากว่าพุทธศักราช 148 ปี ทุติยศักราช คือพุทธศักราช เป็นปีหลังจากพระพุทธเจ้าเสด็จดับขันธปรินิพพาน และตติยศักราช คือมหาศักราช ซึ่งหลังกว่าพุทธศักราช 621 ปี

## อ้างอิง

หมวดหมู่:บันทึกเหตุการณ์ล้านนา
หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศไทย
หมวดหมู่:บุคคลในตำนานไทย
ป๊อป ทีม อีพิค

***ป๊อป ทีม อีพิค*** () เป็นซีรีส์มังงะดิจิตัลและเว็บคอมิกสี่ช่องญี่ปุ่นแนวตลกเหนือจริง เขียนเรื่องและวาดภาพโดยบูกูบุ โอกาวะ เริ่มเผยแพร่ทางเว็บไซต์*มังงะไลฟ์วิน*ของสำนักพิมพ์ทาเกโชโบะในเดือนสิงหาคม พ.ศ. 2557 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 5 ซีรีส์อนิเมะโทรทัศน์ดัดแปลงสร้างโดยสตูดิโอคามิคาเซโดงะ และอำนวยการผลิตโดยบริษัทคิงเรกคอดส์ ออกอากาศทางช่อง BS11 ตั้งแต่เดือนมกราคมถึงมีนาคม พ.ศ. 2561 และออกอากาศตอนพิเศษสองตอนในเดือนเมษายน พ.ศ. 2562 ฤดูกาลที่สองสร้างโดยสตูดิโอคามิคาเซโคงะ และสเปซเนโกะคอมพานี ออกอากาศตั้งแต่เดือนตุลาคมถึงธันวาคม พ.ศ. 2565

## ตัวละคร
;
:หนึ่งในสองตัวละครหลัก เป็นนักเรียนหญิงผมสีส้มบลอนด์ร่างเล็กที่มีนิสัยใจร้อน

**Bob Epic Team* segments: 
;
:หนึ่งในสองตัวละครหลักและเป็นเพื่อนของโปปุโกะ เป็นนักเรียนหญิงผมสีน้ำเงินร่างสูงที่ใจเย็นมากกว่าโปปุโกะเล็กน้อย

**Bob Epic Team* segments: 

## หมายเหตุ

## อ้างอิง

## แหล่งข้อมูลอื่น
*  
* อนิเมะ''ป๊อป ทีม อีพิค'' ทางเอไอเอสเพลย์
* 

หมวดหมู่:มังงะที่ตีพิมพ์ในปี พ.ศ. 2557
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนสี่ช่อง
วัดกองกาน

**วัดกองกาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ศึก อำเภอแม่แจ่ม จังหวัดเชียงใหม่

วัดกองกานตั้งวัดเมื่อ พ.ศ. 1974 ได้รับพระราชทานวิสุงคามสีมาเมื่อวันที่ 2 เมษายน พ.ศ. 2530 ที่มาของชื่อวัดกองกาน เพี้ยนมาจากคำว่า "ก๋องคาน" ในภาษาคำเมือง แปลว่า *กองไม้คาน* มาจากการมีผู้มีจิตศรัทธามาทำบุญเป็นจำนวนมากสมัยก่อน พากันเอาไม้คานหาบข้าวของมากองไว้เพื่อกราบไหว้บูชา ภายหลังได้ยึดถือเอาวันขึ้น 15 ค่ำ เดือน 8 เหนือ (เดือน 8 เป็ง) เป็นวันทำบุญพระเจ้าตนหลวง เป็นประเพณีสืบทอดจนปัจจุบัน

ประวัติของวัดนั้น เดิมมีชื่อว่า **วัดศรีเมืองมา** เจ้าผู้ครองนครแห่งล้านนาหลายเมืองร่วมกันสร้างขึ้นพร้อมกับการสร้างพระเจ้าตนหลวง ในราวพุทธศตวรรษที่ 19–20 ต่อมาวัดถูกทิ้งร้างไป เสนาสนะผุพังไปคงเหลือแต่องค์พระถูกต้นเถาวัลย์ขึ้นปกคลุม จนเมื่อ พ.ศ. 2380–90 ผู้คนมาอยู่อาศัยทำไร่ทำสวนบริเวณนี้ ได้แผ้วถางพื้นที่จนพบเห็นพระพุทธรูป เกิดความศรัทธาจึงชักชวนกันมาช่วนแผ้วถางทำความสะอาดพื้นที่สร้างวัดขึ้นมาใหม่ปิดทององค์พระให้สวยงาม 

อาคารเสนาสนะที่สำคัญ ได้แก่ วิหารพระเจ้าตนหลวง อุโบสถ และศาลาบาตร ปูชนียวัตถุที่สำคัญ คือ *พระเจ้าตนหลวง* เป็นพระพุทธรูปปางมารวิชัย หน้าตักกว้าง 10 ศอก 9 นิ้ว

## อ้างอิง

กองกาน
ไอโฟน 14

**ไอโฟน 14** และ**ไอโฟน 14 พลัส** เป็นสมาร์ตโฟนที่ออกแบบ พัฒนา และจัดจำหน่ายโดยบริษัทแอปเปิล เป็นรุ่นที่สิบหกต่อจากไอโฟน 13 เปิดตัวครั้งแรกในกิจกรรมพิเศษของบริษัทเมื่อวันที่ 7 กันยายน พ.ศ. 2565 ที่แอปเปิลพาร์ก พร้อมกับไอโฟน 14 โปร และไอโฟน 14 โปร แม็กซ์

ไอโฟน 14 และไอโฟน 14 พลัส เป็นสมาร์ตโฟนหน้าจอ 6.1 และ 6.7 นิ้ว ตามลำดับ โดยขับเคลื่อนด้วยชิป เอ15 ไบโอนิก พร้อมระบบปฏิบัติการ ไอโอเอส 16 ตัวเครื่องมีวางจำหน่ายทั้งหมดห้าสี ได้แก่ ฟ้า, ม่วง, มิดไนท์, สตาร์ไลท์ และแดง (โปรดักท์ เรด)  เปิดให้สั่งจองตั้งแต่วันที่ 9 กันยายน และกำหนดวางจำหน่ายครั้งแรกในวันที่ 16 กันยายน และ 7 ตุลาคม ตามลำดับ

## อ้างอิง

หมวดหมู่:ไอโฟน
ไอโฟน 14 โปร

**ไอโฟน 14 โปร** และ **ไอโฟน 14 โปร แม็กซ์** () เป็นสมาร์ตโฟนที่ออกแบบ พัฒนา และจัดจำหน่ายโดยบริษัทแอปเปิล เป็นไอโฟนรุ่นเรือธงรุ่นที่สิบหก เปิดตัวครั้งแรกในกิจกรรมพิเศษของบริษัทเมื่อวันที่ 7 กันยายน พ.ศ.2565 ที่แอปเปิลพาร์ก พร้อมกับไอโฟน 14 และไอโฟน 14 พลัส

ไอโฟน 14 โปร และไอโฟน 14 โปร แม็กซ์ ขับเคลื่อนด้วยชิป เอ16 ไบโอนิก พร้อมระบบปฏิบัติการ ไอโอเอส 16 ตัวเครื่องมีวางจำหน่ายทั้งหมดสี่สี ได้แก่ ม่วงเข้ม, ทอง, เงิน และดำสเปซแบล็ค โดยมีฟีเจอร์สำคัญคือ "ไดนามิก ไอส์แลนด์" ซึ่งจะเปลี่ยนพื้นที่ลักษณะแคปซูลบนหน้าจอเป็นการแจ้งเตือนต่าง ๆ

## อ้างอิง

หมวดหมู่:ไอโฟน
วัดใจ (ดงเทวี)

**วัดใจ** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงดาว อำเภอเชียงดาว จังหวัดเชียงใหม่ มีด้านหน้าติดกับแม่น้ำปิง มีด้านหลังติดดอยหลวงเชียงดาว

วัดใจ (ดงเทวี) ตั้งวัดเมื่อวันที่ 12 ตุลาคม พ.ศ. 2522 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 ที่ตั้งของวัดและชุมชนบริเวณใกล้เคียง ในอดีตเป็นที่ตั้งวังเก่าของกษัตริย์ล้านนา เมื่อ 700 ปีก่อน ตามใต้ผิวดินยังพบเศษกระเบื้องดินเผาจำนวนมาก แต่ไม่สมบูรณ์ คาดว่าเครื่องปั้นดินเผาเหล่านี้ น่าจะมีนำมาจากเมืองหริภุญชัย

วัดใจ (ดงเทวี) มีความเกี่ยวข้องกับประวัติศาสตร์เชียงดาวคือ เป็นสถานที่อยู่ในเขตเมืองเก่าเชียงดาวในสมัยพระยามังราย พระองค์ได้ส่งราชโอรสเข้ามาปกครองเมืองและราชโอรสองค์นั้น คือ พญาไชยสงคราม คำว่าดงเทวีนั้นมีที่มาคือ เจ้าหลวงคำแดงมาเจอกับกวางทองที่กลายร่างนางอินเหลา ซึ่งวัดใจมีโบราณสถานที่เกี่ยวกับอดีตของเจ้าหลวงคำแดงมาเจอกับกวางทองอีกด้วย

วัดใจ (ดงเทวี) เป็นพุทธอุทยาน  มีการจำลองอุโบสถหอคำหลวง มาจากอุทยานหลวงราชพฤกษ์ที่สร้างโดยช่างรุ่ง จันตาบุญ สล่าล้านนา รวมถึงอุโบสถวัดใจได้ผู้สร้างคนเดียวกับหอคำหลวง

## อ้างอิง

ใจ
ไวรัสคอกซากี

**ไวรัสคอกซากี** เป็นกลุ่มย่อยหนึ่งของไวรัสเอนเทอโร อยู่ในแฟมิลีพิคอร์นาไวริดี เป็นไวรัสชนิดที่มีสารพันธุกรรมอาร์เอ็นเอสายเดี่ยวเซนส์บวกแบบเส้นตรง ไม่มีเปลือกหุ้ม ซึ่งเป็นลักษณะที่พบร่วมกันของไวรัสเอนเทอโรชนิดอื่นๆ รวมไปถึงไวรัสโปลิโอและไวรัสเอโคด้วย
## อ้างอิง

หมวดหมู่:ไวรัสเอนเทอโร
รางวัลนาฏราช ครั้งที่ 13

**[[รางวัลนาฏราช]] ครั้งที่ 13** ประจำปี พ.ศ. 2564 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดประกาศผลในวันที่ 7 กันยายน พ.ศ. 2565 ซึ่งในปีนี้ยังคงจัดขึ้นท่ามกลางสถานการณ์การระบาดทั่วของโควิด-19 ในประเทศไทย ทำให้รูปแบบของการแจกรางวัลมีเพียงประกาศผลผู้ชนะ และนำรางวัลส่งให้กับผู้ชนะในภายหลัง รวมถึงการประกาศรางวัลในปีนี้จัดขึ้นภายใต้ธีม Online Celebrate โดยมีการถ่ายทอดสดผ่านทางช่องทางเฟซบุ๊กของสมาพันธ์ฯ (facebook.com/RTBPF) ตั้งแต่เวลา 18.00 - 20.00 น. 

## รายชื่อผลงานและบุคคลที่ได้รับการเสนอชื่อเข้าชิงและได้รับรางวัล
รางวัลนาฏราชครั้งที่ 13 มีรางวัลทั้งสิ้น 36 รางวัล มีรายชื่อผู้เข้าชิงในแต่ละรางวัลดังต่อไปนี้

### ประเภทรายการวิทยุ

### ประเภทรายการโทรทัศน์

### ประเภทละครโทรทัศน์

### ประเภทละครและซีรีส์บนแพลตฟอร์มออนไลน์

## รางวัลเกียรติยศ

* รางวัลเกียรติยศทางด้านวิทยุ - มาโนช พุฒตาล

* รางวัลเกียรติยศทางด้านโทรทัศน์ - ฉลอง ภักดีวิจิตร

## สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์)

### รายชื่อผู้เข้าชิง
ละครโทรทัศน์ และซีรี่ส์ที่ฉายบนแพลตฟอร์ม ทั้ง 25 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 13 

### รายชื่อผู้ชนะ
ละครโทรทัศน์ และซีรี่ส์ที่ฉายบนแพลตฟอร์ม ทั้ง 5 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 12

## อ้างอิง

## แหล่งข้อมูลอื่น

* เว็บไซต์โครงการ
* "ชาคริต-ใหม่-ก๊อต-กรีน" คว้ารางวัลนาฏราช ครั้งที่ 13 ประจำปี 2564 (จากเว็บไซต์ true ID)

13
น
ราชาแห่งจักรวาล

[thumb|รูปนูน[พระเจ้าซาร์กอนที่ 2 แห่งจักรวรรดิอัสซีเรียใหม่ (ขวา) พระอิสริยยศของพระองค์คือ *[[รายพระนามกษัตริย์อัสซีเรีย|กษัตริย์แห่งอัสซีเรีย]]* *[[รายพระนามกษัตริย์แห่งบาบิโลน|กษัตริย์แห่งบาบิโลน]]* *[[กษัตริย์แห่งซูเมอร์และแอกแคด]]* *[[ราชาแห่งสี่มุม|ราชาแห่งสี่มุมโลก]]* และ *ราชาแห่งจักรวาล* รูปสลักนี้อยู่บนจารึกที่พิพิธภัณฑ์บริติช กรุงลอนดอน]]

**ราชาแห่งจักรวาล** (ซูเมอร์: *lugal ki-sár-ra* or *lugal kiš-ki*, แอกแคด: *šarru kiššat māti*, *šar-kiššati* or *šar kiššatim*) หรือ **ราชาแห่งสรรพสิ่ง** **ราชาทั้งปวง** **ราชาของโลก** เป็นพระอิสริยยศอันทรงเกียรติที่ผู้ปกครองในเมโสโปเตเมียโบราณใช้อ้างสิทธิ์ในการปกครองโลก บางครั้งพระอิสริยยศนี้หมายถึงพระเป็นเจ้าตามธรรมเนียมยิว–คริสต์และศาสนาอับราฮัม

ที่มาของพระอิสริยยศนี้มาจาก "ราชาแห่งคิช" (ซูเมอร์: *kiš*, แอกแคด: *kiššatu*) ซึ่งเป็นตำแหน่งทรงเกียรติอยู่แล้ว คิชถือเป็นเมืองที่มีความสำคัญเหนือกว่าเมืองในเมโสโปเตเมียอื่น ๆ เนื่องจากตำนานซูเมอร์กล่าวว่าคิชเป็นเมืองที่ผู้เป็นราชาเสด็จลงมาจากสรวงสวรรค์หลังเกิดน้ำท่วม แนวคิด "ราชาแห่งคิช" เทียบเท่า "ราชาแห่งจักรวาล" ถูกพัฒนาขึ้นในสมัยแอกแคด

ผู้ปกครองคนแรกที่ใช้พระอิสริยยศราชาแห่งจักรวาลคือ พระเจ้าซาร์กอนแห่งแอกแคด (ครองราชย์ประมาณ 2334–2284 ปีก่อนคริสตกาล) และสืบต่อมาโดยผู้ปกครองยุคหลังเพื่อแสดงว่าจักรวรรดิตนสืบทอดมาจากจักรวรรดิของพระเจ้าซาร์กอน แอนติโอคัสที่ 1 แห่งจักรวรรดิซิลูซิด (ครองราชย์ 281–261 ปีก่อนคริสตกาล) เป็นผู้ปกครองคนสุดท้ายที่ใช้พระอิสริยยศนี้

มีความเป็นไปได้ (อย่างน้อยในหมู่ผู้ปกครองอัสซีเรีย) ที่ตำแหน่งราชาแห่งจักรวาลไม่ได้สืบทอดตามปกติ เนื่องจากมีเพียงผู้ปกครองสมัยอัสซีเรียใหม่บางคนที่ดำรงพระอิสริยยศนี้ และบางคนได้รับหลังครองราชย์หลายปี สเตฟานี ดัลลีย์ นักอัสซีเรียวิทยาชาวบริติชเสนอในปี ค.ศ. 1998 ว่าผู้ปกครองอาจได้รับพระอิสริยยศนี้หลังประสบความสำเร็จในทำสงครามเจ็ดครั้ง และไม่สามารถอ้างสิทธิ์ในตำแหน่งนี้ได้หากปราศจากความสำเร็จ พระอิสริยยศคล้ายกันคือ ราชาแห่งสี่มุม (šar kibrāt erbetti) ซึ่งมอบให้แก่ผู้ปกครองที่พิชิตสี่ทิศของโลก

## อ้างอิง

หมวดหมู่:ฐานันดรศักดิ์
หมวดหมู่:เมโสโปเตเมีย
หมวดหมู่:ซูเมอร์
หมวดหมู่:จักรวรรดิแอกแคด
หมวดหมู่:บาบิโลน
หมวดหมู่:จักรวรรดิอัสซีเรียใหม่
ยากูซ่าพี่เลี้ยงเด็ก

***ยากูซ่าพี่เลี้ยงเด็ก*** หรือ ***คูมิโจ มูซูเมะ โตะ เซวางาการิ*** () เป็นซีรีส์มังงะญี่ปุ่น เขียนเรื่องและวาดภาพโดยสึกิยะ เริ่มเผยแพร่ในเว็บไซต์  *คอมิกไรด์พิซิฟ* ในเดือนมิถุนายน พ.ศ. 2561 ภายหลังย้ายไปเผยแพร่ในบริการมังงะ *คอมิกเอลโม* ของสำนักพิมพ์ไมโครแมกกาซีนในเดือนพฤษภาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 8 ในเดือนสิงหาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอฟีลและไกนะ ออกอากาศตั้งแต่เดือนกรกฎาคมถึงกันยายน พ.ศ. 2565

## ตัวละคร
;
:

;
:

;
:

;
:

;
:

;
:

;
:

;
:

;
:

;
:

## หมายเหตุ

## อ้างอิง

## แหล่งข้อมูลอื่น
* 
* 
*  
* อนิเมะ ''ยากูซ่าพี่เลี้ยงเด็ก'') ที่อนิ-วัน ไทยแลนด์
* อนิเมะ ''ยากูซ่าพี่เลี้ยงเด็ก'' ที่อนิ-วัน เอเชีย
* อนิเมะ ''ยากูซ่าพี่เลี้ยงเด็ก'' ที่ปีลีปีลี
*  

* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีล (สตูดิโอแอนิเมชัน)
รายชื่อผู้ถือธงชาติจีนในโอลิมปิก

รายชื่อ**ผู้ถือธงที่ได้เป็นตัวแทนประเทศจีนในการแข่งขันกีฬาโอลิมปิก** 

ผู้ถือธงถือธงประจำชาติของประเทศของตนในพิธีเปิดการแข่งขันกีฬาโอลิมปิก

## ดูเพิ่ม
* ประเทศไทยในโอลิมปิก

## อ้างอิง
สัตตภัณฑ์

[thumb|สัตตภัณฑ์หน้าพระประธาน [วัดมงคล (จังหวัดเชียงใหม่)|วัดมงคล จังหวัดเชียงใหม่]]

**สัตตภัณฑ์** เป็นเชิงเทียนที่ใช้ในการบูชาพระประธาน พระธาตุเจดีย์ ในวิหารหรืออุโบสถ คำว่าสัตตภัณฑ์เรียกกันในจังหวัดเชียงใหม่ ลำพูน ลำปาง พะเยาและเชียงราย ในจังหวัดแพร่และชุมชนชาวไทลื้อบางแห่งในจังหวัดพะเยาและเชียงราย เรียกว่า **บันไดแก้ว** สำหรับในภาคอีสานเรียกว่า **ฮาวไต้เทียน** แต่มักตั้งอยู่บนฐานอีกชั้นหนึ่ง ส่วนทางภาคกลางเรียกว่า **จงกลราวเทียน** เป็นเชิงเทียนหล่อด้วยโลหะ เหนือขึ้นไปเป็นจานเล็ก ๆ เพื่อเอาไว้รองเทียนและตั้งประดับไว้หน้าเครื่องบูชาหรือเครื่องตั้ง

สัตตภัณฑ์มีความแตกต่างจากโต๊ะหมู่บูชา เพราะสัตตภัณฑ์สามารถจุดเทียนสักการะได้ทุกคน ส่วนโต๊ะหมู่บูชานั้น ในบางสังคมที่นิยมชนชั้น กำหนดให้ผู้ที่สามารถจุดธูปเทียนที่โต๊ะหมู่บูชาหน้าพระประธานได้ จะต้องเป็นประธานในพิธีหรือผู้ใหญ่ของชุมชนเท่านั้น

## ความหมาย
คำว่า "สัตตภัณฑ์" มาจากคำภาษาบาลี 2 คำ "สตฺต" แปลว่า เจ็ด จำนวนเจ็ด และ "ภณฺฑ" แปลว่า เครื่องใช้ สิ่งของ "สัตตภัณฑ์" จึงหมายถึง
ตัวว่า "สิ่งของเครื่องใช้เจ็ดประการ หรือสิ่งของเครื่องใช้จำนวนเจ็ดอย่าง" 

รวมถึงแสดงแนวคิดเรื่องจักรวาลวิทยา เป็นชื่อภูเขาชื่อสัตบริภัณฑ์ซึ่งเป็นแนวภูเขาที่ล้อมรอบเขาพระสุเมรุ และแนวคิดเกี่ยวกับพระพุทธศาสนา สัตตภัณฑ์สร้างขึ้นโดยสอดแทรกหลักธรรมหรือหลักปฏิบัติทางพุทธศาสนาที่เกี่ยวข้องกับเลข 7 ได้แก่ หลักโพชฌงค์ 7 สัทธัมมะ 7 และสัปปุริสธัมมะ 7 เป็นต้น

## อ้างอิง

หมวดหมู่:วัฒนธรรมไทย
หมวดหมู่:พุทธศิลป์และวัฒนธรรม
ชิโนบิโนะอิตโตกิ

***ชิโนบิโนะอิตโตกิ*** () เป็นซีรีส์อนิเมะโทรทัศน์ดั้งเดิมของญี่ปุ่น ผลิตโดยดีเอ็มเอ็มพิคเจอร์ส และแอนิเมชันโดยสตูดิโอตรอยคา ออกอากาศตั้งแต่เดือนตุลาคมถึงธันวาคม พ.ศ. 2565

## ตัวละคร
;
:

; 
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;อิโบโระ
:

;
:

;
:

;
:

## การสร้างและการเผยแพร่
*ชิโนบิโนะอิตโตกิ* ผลิตโดยดีเอ็มเอ็มพิคเจอร์ส และแอนิเมชันโดยสตูดิโอตรอยกา กำกับโดยชู วาตานาเบะ โดยมีมินาโตะ ทากาโนะรับผิดชอบสคริปต์ของซีรีส์ อิซามุ ซูซูกิออกแบบตัวละครและทำหน้าที่เป็นหัวหน้าผู้กำกับแอนิเมชั่น และ TOMISIRO ทำหน้าที่แต่งเพลง ซีรีส์เรื่มออกอากาศตั้งแต่วันที่ 4 ตุลาคม ถึงวันที่ 20 ธันวาคม พ.ศ. 2565 ทางช่องโตเกียวเอ็มเอกซ์ และ AT-X วง Humbreaders จะร้องเพลงเปิดชื่อ "Hikari" (光) ในขณะที่วง Hockrockb จะร้องเพลงปิดชื่อ "Oboetate" (おぼえたて) ครันชีโรลล์ได้รับสิทธิ์ฉายซีรีส์อนิเมะนี้ออกเอเชีย

### รายชื่อตอน

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการอนิเมะ 
* อนิเมะ ''ชิโนบิโนะอิตโตกิ'' ทางปีลีปีลี
* 

หมวดหมู่:อนิเมะที่ออกฉายในปี พ.ศ. 2565
หมวดหมู่:นินจาในอนิเมะและมังงะ

หมวดหมู่:รายการโทรทัศน์ของโตเกียวเอ็มเอ็กซ์
ชิมไมเร็งกินจุตสึชิโนะเท็มโปะเคเอ

***ชินไมเร็งกินจุตสึชิโนะเท็มโปะเคเอ*** () เป็นซีรีส์ไลต์โนเวลญี่ปุ่น เขียนโดย Mizuho Itsuki และวาดภาพประกอบโดย Fuumi เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนพฤศจิกายน พ.ศ. 2561 ต่อมาไลต์โนเวลถูกฟูจิมิโชโบซื้อไปพิมพ์ ซึ่งตีพิมพ์ 5 เล่มตั้งแต่เดือนกันยายน พ.ศ. 2562 ภายใต้สำนักพิมพ์ Fujimi Fantasia Bunko มังงะได้รับการดัดแปลงซึ่งวาดภาพประกอบโดย kirero ได้รับการเผยแพร่ทางออนไลน์ผ่านนิตยสาร *[[คอมมิควาลคิรี]]* ของ Kill Time Communication ตั้งแต่เดือนธันวาคม พ.ศ. 2563 และถูกรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 2 และถูกดัดแปลงเป็นอนิเมะโทรทัศน์โดยสตูดิโอ ENGI ออกอากาศตั้งแต่เดือนตุลาคมถึงธันวาคม พ.ศ. 2565

## ตัวละคร
;
:
:นักเล่นแร่แปรธาตุและเจ้าของร้าน

;
:
:คนเฝ้าร้าน

;
:
:นักเก็บของไร้ประโยชน์

;
:
:นักเก็บของผู้ยากลำบาก

;
:

;
:

## สื่อ
### ไลต์โนเวล

### มังงะ

### อนิเมะ
ทาง Fujimi Fantasia Bunko ได้มีการประกาศสร้างซีรีส์อนิเมะโทรทัศน์ในวันที่ 18 กันยายน พ.ศ. 2564 อนิเมะโทรทัศน์จะผลิตโดยสตูดิโอ ENGI และกำกับโดย Hiroshi Ikehata โดยมี Shigeru Murakoshi ดูแลบทของซีรีส์ Yōsuke Itō ออกแบบตัวละครและทำหน้าที่เป็นหัวหน้าผู้กำกับแอนิเมชั่น และ Harumi Fuuki รับหน้าที่ประพันธ์เพลง อนิเมะออกอากาศตั้งแต่วันที่ 3 ตุลาคม พ.ศ. 2565 ทาง AT-X, โตเกียวเอ็มเอ็กซ์, KBS Kyoto, SUN, และนิปปงทีวี Aguri Ōnishi จะร้องเพลงเปิดชื่อ "Hajimaru Welcome" ในขณะที่ Nanaka Suwa จะร้องเพลงปิดชื่อ "Fine Days"

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
*  
*  
* อนิเมะ ''ชินไมเร็งกินจุตสึชิโนะเท็มโปะเคเอ'' ทางปีลีปีลี
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวต่างโลก
วอลเลย์บอลหญิงเอวีซีคัพ 2022

**วอลเลย์บอลหญิงเอวีซีคัพ 2022** () เป็นการแข่งขันครั้งที่ 7 ของวอลเลย์บอลหญิงเอวีซีคัพ จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสหพันธ์วอลเลย์บอลแห่งชาติฟิลิปปินส์ (พีเอ็นวีบี) ซึ่งมีกำหนดจัดขึ้นที่ฟิลสปอตส์ อารีนา เมืองปาซิก ประเทศฟิลิปปินส์ ระหว่างวันที่ 21–29 สิงหาคม ค.ศ. 2022

## การคัดเลือก
ในครั้งนี้ได้กำหนดให้มีทีมเข้าร่วมการแข่งขันทั้งหมด 10 ทีมสมาชิกของสมาพันธ์วอลเลย์บอลเอเชีย โดยทีมชาตฟิลิปปินส์ได้สิทธิ์เข้าร่วมอัตโนมัติในฐานะเจ้าภาพ และอีก 9 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลหญิงชิงแชมป์เอเชีย 2019และไวล์การ์ด โดยสมาชิกเอวีซี 10 ทีมมาจาก 5 โซนสมาคม ได้แก่ เอเชียกลาง (1 ทีม), เอเชียตะวันออก (4 ทีม), โอเชียเนีย (1 ทีม) และเอเชียตะวันออกเฉียงใต้ (3 ทีม)

### ทีมที่ผ่านการคัดเลือก

## การแบ่งกลุ่ม
การแบ่งกลุ่มได้รับการประกาศเมื่อวันที่ 17 มีนาคม ค.ศ. 2022

:** คาซัคสถานได้ถอนตัวออกจากแข่งขันเมื่อวันที่ 16 สิงหาคม 2022*

## สนามแข่งขัน
การแข่งขันทั้งหมดจะจัดขึ้นที่ฟิลสปอตส์ อารีนา ปาซิก

## รอบแรก
* เวลาในตารางการแข่งขันเป็นเวลาท้องถิ่น (UTC+08:00)

### กลุ่มเอ

|}



|}

### กลุ่มบี

|}



|}

## รอบสุดท้าย
* เวลาในตารางการแข่งขันเป็นเวลาท้องถิ่น (UTC+08:00)

### รอบก่อนรองชนะเลิศ


|}

### รอบจัดอันดับ 5–8


|}

### รอบรองชนะเลิศ


|}

### รอบชิงอันดับที่ 7


|}

### รอบชิงอันดับที่ 5


|}

### รอบชิงอันดับที่ 3


|}

### รอบชิงชนะเลิศ


|}

## อันดับการแข่งขัน

## รางวัล

***ผู้เล่นทรงคุณค่า:** 
:
***ตัวเซตยอดเยี่ยม:**
:
***ตัวตบหัวเสายอดเยี่ยม:**
:
:

***ตัวบล็อกกลางยอดเยี่ยม:**
:
:
***ตัวตบตรงข้ามยอดเยี่ยม:**
:
***ตัวรับอิสระยอดเยี่ยม:**
:

## อ้างอิง

## แหล่งข้อมูลอื่น
*Asian Volleyball Confederation – Official website

2022
เอเชียนคัพ
หมวดหมู่:การแข่งขันวอลเลย์บอลนานาชาติที่ประเทศฟิลิปปินส์เป็นเจ้าภาพ
บาลากลียา

**บาลากลียา** () เป็นนครในเขตอีซุม แคว้นคาร์กิว ทางภาคตะวันออกของประเทศยูเครน ตั้งอยู่ทางด้านเหนือของแม่น้ำซีแวร์สกึยดอแนตส์ ใกล้จุดบรรจบกับแม่น้ำบาลากลียาซึ่งไหลผ่านตัวนคร บาลากลียาเป็นที่ตั้งหน่วยงานบริหารของเทศบาลนครบาลากลียาซึ่งเป็นเทศบาลแห่งหนึ่งของยูเครน ประมาณกันว่าใน ค.ศ. 2021 นครนี้มีประชากร 26,921 คน

## อ้างอิง

หมวดหมู่:นครในประเทศยูเครน
หมวดหมู่:แคว้นคาร์กิว
วังรัฐสภา

**ทำเนียบรัฐสภา** (), **ศาลาสาธารณรัฐ** () หรือ **ศาลาประชาชน** () เป็นที่ทำการของรัฐสภาโรมาเนีย ตั้งอยู่บนยอดเนินสปีเรอาในกรุงบูคาเรสต์ อาคารมีความสูงสูงสุดอยู่ที่  มีเนื้อที่พื้นรวม  และมีปริมาตรรวม  อาคารรัฐสภาแห่งนี้เป็นอาคารที่มีน้ำหนักมากที่สุดในโลก ด้วยน้ำหนักประมาณ 

อาคารเป็นผลงานออกแบบภายใต้การควบคุมของหัวหน้าสถาปนิกนามว่า อังกา เปเตรสกู และคณะสถาปนิกอีกกว่าเจ็กร้อยคน ใช้เวลาก่อสร้าง 13 ปี (1984–1997) ตามสถาปัตยกรรมแบบสัจนิยมสังคมนิยมและคลาสสิกใหม่ อาคารสร้างขึ้นตามคำสั่งของนีกอลาเอ ชาวูเชสกู (1918–1989) ประธานาธิบดีโรมาเนียภายใต้ระบอบคอมมิวนิสต์ และประมุขแห่งรัฐคนที่สองที่ดำรงตำแหน่งเป็นเวลานานนับตั้งแต่สงครามโลกครั้งที่สอง 

ภายในอาคารได้รับการประดับประดาอย่างวิจิตรและแบ่งย่อยเป็น 23 ส่วน เป็นที่ตั้งของรัฐสภา ประกอบด้วยสองสภาได้แก่ วุฒิสภา () และสภาผู้แทนราษฎร () รวมถึงพิพิธภัณฑ์สามแห่งและศูนย์การประชุมนานาชาติอีกหนึ่งแห่ง พิพิธภัณฑ์ที่ตั้งอยู่ภายในอาคารประกอบด้วยพิพิธภัณฑ์ศิลปะร่วมสมัยแห่งชาติ พิพิธภัณฑ์เผด็จการเบ็ดเสร็จคอมมิวนิสต์ (ตั้งขึ้นในปี 2015) และพิพิธภัณฑ์ของอาคารเอง ชื่อเดิมของอาคารคือ *ทำเนียบสาธารณรัฐ* ระหว่างการก่อสร้าง แต่หลังการปฏิวัติเดือนธันวาคม 1989 ได้กลายมาเป็นที่รู้จักกันในชื่อ *ทำเนียบประชาชน* เนื่องจากลักษณะที่งามสง่าของอาคาร กิจกรรมของรัฐและองค์การระหว่างประเทศเช่นงานสัมมนาและการประชุมจึงนิยมจัดขึ้นที่นี่ ถึงกระนั้น พื้นที่ใช้สอยของอาคารกว่าร้อยละ 70 ก็ยังคงว่างเปล่าไม่มีการใช้งาน

ค่าใช้จ่ายจากการทำความร้อน การใช้ไฟฟ้า และการใช้แสงสว่างเพียงอย่างเดียวสูงกว่า 6 ล้านดอลลาร์ต่อปี เทียบเคียงได้กับค่าใช้จ่ายสำหรับนครขนาดกลาง

## อ้างอิง

หมวดหมู่:สิ่งก่อสร้างในบูคาเรสต์
รมนย
ชาลส์แห่งอังกฤษ

**ชาลส์แห่งอังกฤษ** () อาจหมายถึง

* พระเจ้าชาลส์ที่ 1 แห่งอังกฤษ
* พระเจ้าชาลส์ที่ 2 แห่งอังกฤษ
* สมเด็จพระเจ้าชาลส์ที่ 3 แห่งสหราชอาณาจักร

## ดูเพิ่ม
* เอ็ดเวิร์ดแห่งอังกฤษ

หมวดหมู่:หน้าแก้ความกำกวมชื่อบุคคล
ราชาแห่งสี่มุม

[thumb|รูปนูน[พระเจ้านารัม-ซินแห่งแอกแคด ผู้สถาปนาตำแหน่ง "ราชาแห่งสี่มุมโลก" ปัจจุบันรูปนูนนี้อยู่ที่พิพิธภัณฑ์โบราณคดีอิสตันบูล]]
225px|right|thumb|"สี่มุมโลก" ตามคติแอกแคด

**ราชาแห่งสี่มุมโลก** (ซูเมอร์: *lugal-an-ub-da-limmu-ba*, แอกแคด: *šarru kibrat 'arbaim*, *šar kibrāti arba'i*, หรือ *šar kibrāt erbetti*) หรือ **ราชาแห่งจตุรภาคของโลก** **ราชาแห่งสี่มุมสวรรค์** **ราชาแห่งสี่มุมของจักรวาล** หรือมักเรียกเพียง **ราชาแห่งสี่มุม** เป็นพระอิสริยยศอันทรงเกียรติที่ผู้ปกครองในเมโสโปเตเมียโบราณใช้อ้างสิทธิ์ คำว่า "สี่มุมโลก" ในมุมมองชาวแอกแคดหมายถึงภูมิภาคใกล้เคียงเมโสโปเตเมีย 4 แห่งที่เชื่อว่าเป็นสุดขอบโลกที่รู้จัก ณ ขณะนั้น ได้แก่ ซูบาร์ตู (อัสซีเรีย) ทางทิศเหนือ มาร์ตู (ซีเรียปัจจุบัน) ทางทิศตะวันตก เอลาม (ตะวันตกเฉียงใต้ของอิหร่านปัจจุบัน) ทางทิศตะวันออก และซูเมอร์ทางทิศใต้ ราชาแห่งสี่มุมโลกจึงเทียบเท่า "ราชาแห่งทั่วโลกที่รู้จัก" กล่าวคือเป็นการอ้างสิทธิ์ปกครองเหนือทุกสิ่งและทั่วโลก

ผู้ปกครองคนแรกที่ใช้พระอิสริยยศราชาแห่งสี่มุมโลกคือ พระเจ้านารัม-ซินแห่งจักรวรรดิแอกแคด (ครองราชย์ประมาณ 2254–2218 ปีก่อนคริสตกาล) 
และสืบต่อมาโดยผู้ปกครองแห่งจักรวรรดิซูเมอร์ใหม่ก่อนจะเลิกใช้ ตำแหน่งนี้ได้รับการฟื้นฟูในสมัยอัสซีเรียและเฟื่องฟูช่วงจักรวรรดิอัสซีเรียใหม่ ผู้ปกครองคนสุดท้ายที่ใช้พระอิสริยยศนี้คือ พระเจ้าไซรัสมหาราชหลังตีบาบิโลนสำเร็จใน 539 ปีก่อนคริสตกาล

มีความเป็นไปได้ (อย่างน้อยในหมู่ผู้ปกครองอัสซีเรีย) ที่ตำแหน่งราชาแห่งสี่มุมโลกไม่ได้สืบทอดตามปกติ เนื่องจากมีเพียงผู้ปกครองสมัยอัสซีเรียใหม่บางคนที่ดำรงพระอิสริยยศนี้ และบางคนได้รับหลังครองราชย์หลายปี เชื่อว่าผู้ปกครองอาจได้รับพระอิสริยยศนี้หลังพิชิตครบสี่ทิศตามเข็มทิศ พระอิสริยยศคล้ายกันคือ ราชาแห่งจักรวาล (šar kiššatim) ซึ่งมีที่มาจากแอกแคดเช่นกัน และผู้ปกครองได้รับพระอิสริยยศนี้หลังประสบความสำเร็จในทำสงครามเจ็ดครั้ง

## อ้างอิง

หมวดหมู่:ฐานันดรศักดิ์
หมวดหมู่:เมโสโปเตเมีย
หมวดหมู่:ซูเมอร์
หมวดหมู่:อูร์
หมวดหมู่:บาบิโลน
หมวดหมู่:จักรวรรดิแอกแคด
หมวดหมู่:จักรวรรดิอัสซีเรียใหม่
รายชื่อผู้ถือธงชาติญี่ปุ่นในโอลิมปิก

[thumb|[ประเทศญี่ปุ่นในโอลิมปิกฤดูร้อน 1912]]

รายชื่อ**ผู้ถือธงที่ได้เป็นตัวแทนของประเทศญี่ปุ่นในการแข่งขันกีฬาโอลิมปิก** 

นี่คือผู้ถือธงถือธงประจำชาติของประเทศในพิธีเปิดการแข่งขันกีฬาโอลิมปิก

## ดูเพิ่ม
* ประเทศญี่ปุ่นในโอลิมปิก

## อ้างอิง
รายชื่อผู้ถือธงชาติสหภาพโซเวียตในโอลิมปิก

ผู้ถือธงประจำชาติของประเทศในพิธีเปิดการแข่งขันกีฬาโอลิมปิก เจ้าหน้าที่โซเวียตคาดหวังให้ผู้ถือธงเป็นตัวอย่างของบุคคลที่น่าดึงดูด ด้วยร่างกายที่แข็งแรง และเป็นนักกีฬาที่โดดเด่น เขาถูกคาดหวังให้ถือธงผ่านพิธีโอลิมปิกด้วยมือเดียวโดยไม่มีสายรัด สิ่งนี้นำเสนอผ่านทางกายภาพทำให้ดูน่าเกรงขามเนื่องจากธงมีน้ำหนัก 16 กิโลกรัม (35 ปอนด์) ในปี ค.ศ. 1960 และในความจริงอาจทำให้น้ำหนักเพิ่มขึ้นอีก ดังนั้นผู้ถือธงโซเวียตในพิธีเปิดการแข่งขันกีฬาโอลิมปิกฤดูร้อนจึงได้รับเลือกจากบรรดานักยกน้ำหนักรุ่นเฮฟวี่เวทหรือนักมวยปล้ำที่ไม่ต้องแข่งขันในวันรุ่งขึ้น

เจ้าหน้าที่โซเวียตคาดว่าผู้ถือธงจะได้รับเหรียญทองในการแข่งขันกีฬาโอลิมปิกตามที่กำหนด สิ่งนี้ส่งผลให้เกิดสถานการณ์ที่ไร้เหตุผลในโอลิมปิกฤดูร้อน 1952 และ 1956 เมื่อผู้ถือธงที่ได้รับเลือกคือ ยาคอฟ คุตเซนโก และอเล็กซี เมดเวเดฟ ตามลำดับไม่ได้รับอนุญาตให้แข่งขันเพราะเจ้าหน้าที่ไม่เชื่อว่าพวกเขาจะชนะเหรียญทอง ทั้งคู่เป็นนักยกน้ำหนักรุ่นเฮฟวี่เวทรุ่นใหญ่สุด คุตเซนโกได้อันดับสองในการแข่งขันชิงแชมป์โลกปี 1950 และเมดเวเดฟคว้าแชมป์โลกในปี 1956 และ 1957

ด้านล่างนี้คือรายชื่อผู้ถือธงที่เป็นตัวแทนของสหภาพโซเวียตในการแข่งขันกีฬาโอลิมปิก

## ดูเพิ่ม
* สหภาพโซเวียตในโอลิมปิก

## อ้างอิง
รายชื่อผู้ถือธงชาติเกาหลีใต้ในโอลิมปิก

รายชื่อ**ผู้ถือธงที่ได้เป็นตัวแทนประเทศเกาหลีใต้ในการแข่งขันกีฬาโอลิมปิก** 

ผู้ถือธงถือธงประจำชาติของประเทศในพิธีเปิดการแข่งขันกีฬาโอลิมปิกมีรายชื่อดังต่อไปนี้

## หมายเหตุ

## ดูเพิ่ม
* ประเทศไทยในโอลิมปิก

## อ้างอิง
พระจันทรประภาโพธิสัตว์

**จันทรประภา** (แปลว่า 'แสงสว่างแห่งพระจันทร์', Chinese: 月光菩薩; pinyin: *Yuèguāng Púsà*; โรมาจิ: *Gakkō หรือ Gekkō Bosatsu*) คือพระโพธิสัตว์ในคติพระพุทธศาสนาแบบมหายานและมหายาน เป็นพระโพธิสัตว์อันทรงทรงคุณดังผู้รักษาพระจันทร์ โดยทั่วไปพระองค์ได้รับการนับถือว่าเป็นพระอัครสาวกของพระไภษัชยคุรุพุทธเจ้าคู่กับพระสุริยประภาโพธิสัตว์ พระองค์มักปรากฏพร้อมด้วยพระไภษัชยคุรุพุทธเจ้าและพระสุริยประภาโพธิสัตว์ตามคติการบูชาแบบตรีเทพตามคติตรีเอกานุภาพ และพระองค์ได้รับการนับถือว่าเป็นหนึ่งในเทพยดาผู้รักษาพระจันทร์และเป็นประธานในพิธีไหว้พระจันทร์ของเทศกาลไหว้พระจันทร์ของชาวพุทธในเอเชียตะวันออก

[thumb|350px|right|[กิมซิ้น|เทวรูปพระจันทรประภาโพธิสัตว์ ศิลปะยุคนาระ วัดโทไดจิ เมืองนาระ ประเทศญี่ปุ่น]]

## ดูเพิ่ม
* วิหารแห่งพระจันทร์
* เทศกาลไหว้พระจันทร์
* เทพแห่งพระจันทร์

## อ้างอิง

หมวดหมู่:พระโพธิสัตว์
หมวดหมู่:มหายาน
หมวดหมู่:วัชรยาน
กิลเด็ด

**กิลเด็ด** () เป็นซอฟต์แวร์ฟรีแวร์สำหรับการสื่อสารกันทางตัวอักษรหรือเสียงทางเครือข่ายอินเทอร์เน็ตผ่านทางห้องพูดคุยที่เหมือนกับดิสคอร์ด ออกแบบโดยบริษัทกิลเด็ดตั้งแต่ พ.ศ. 2560–2564 และต่อมาถูกซื้อต่อโดยโรบล็อกซ์คอร์ปอเรชั่น ในราคา 90 ล้านดอลลาร์สหรัฐ เมื่อวันที่ 16 สิงหาคม พ.ศ. 2564 *กิลเด็ด*ตั้งอยู่ที่ซานฟรานซิสโก, สหรัฐอเมริกา

*กิลเด็ด*เป็นคู่แข่งกับซอฟต์แวร์อย่างดิสคอร์ดที่เน้นไปที่ชุมชนวิดีโอเกมเป็นหลัก เช่นกลุ่มที่เน้นการแข่งขันที่เกี่ยวกับเกมและอีสปอร์ต กิลเด็ดได้รับการพัฒนาโดยบริษัทกิลเด็ดซึ่งเป็นกลุ่มผลิตภัณฑ์อิสระของโรบล็อกซ์คอร์ปอเรชั่น ตั้งแต่วันที่ 16 สิงหาคม พ.ศ. 2564

เมื่อวันที่ 31 พฤษภาคม พ.ศ. 2567 *กิลเด็ด*มีการประกาศว่าบัญชีปัจจุบันทั้งหมดจะต้องมีบัญชีโรบล็อกซ์ที่เชื่อมโยงก่อนวันที่ 15 กรกฎาคม พ.ศ. 2567 เพื่อที่จะใช้บัญชีกิลเด็ดต่อไปได้ ในขณะที่ผู้ใช้ใหม่จะมีตัวเลือกในการลงทะเบียนกับโรบล็อกซ์เท่านั้น 

## อ้างอิง

หมวดหมู่:ซอฟต์แวร์ในปี พ.ศ. 2560
หมวดหมู่:ไคลเอนต์ระบบส่งข้อความทันที
หมวดหมู่:ฟรีแวร์
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
สาวน้อยกับเรื่องลามกฝังใจ

***สาวน้อยกับเรื่องลามกฝังใจ*** () เป็นซีรีส์มังงะญี่ปุ่น ที่เขียนและวาดภาพประกอบโดย Ren Kawahara ได้รับการตีพิมพ์ในนิตยสาร Shōnen Magazine Edge ของสำนักพิมพ์โคดันชะ ตั้งแต่เดือนตุลาคม พ.ศ. 2558 ถึงธันวาคม พ.ศ. 2561 รวมทั้งหมด 8 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Silver Link ออกอากาศตั้งแต่เดือนเมษายนถึงมิถุนายน พ.ศ. 2562

## ตัวละคร
;
: 
:

;
: 
:

;
: 
:

;
: 
:

;
: 
:

;
: 
:

;
: 
:

## อ้างอิง

## แหล่งข้อมูลอื่น
*  
*  
* 

หมวดหมู่:มังงะชุด
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์โคดันชะ
หมวดหมู่:มังงะที่ตีพิมพ์ในปี พ.ศ. 2558
หมวดหมู่:มังงะที่ตีพิมพ์ในปี พ.ศ. 2562

หมวดหมู่:มิวส์ คอมมิวนิเคชัน
อาสนวิหารแม่พระปฏิสนธินิรมล (โมนาโก)

**อาสนวิหารแม่พระปฏิสนธินิรมล** () หรือบางครั้งเรียกว่า **อาสนวิหารนักบุญนิโคลัส** ซึ่งเป็นชื่อของโบสถ์หลังเก่าที่ถูกทำลายไปในปี 1874 หรือ **อาสนวิหารโมนาโก** (*Cathédrale de Monaco*) เป็นอาสนวิหารประจำอัครสังฆมณฑลโมนาโก ตั้งอยู่ในมอนาโก-วีล ประเทศโมนาโก และเป็นที่ฝังศพของสกุลกรีมัลดี

## อ้างอิง

หมวดหมู่:สิ่งก่อสร้างในประเทศโมนาโก
หมวดหมู่:มอนาโก-วีล
หมวดหมู่:อาสนวิหารในทวีปยุโรป
ไกวตา

**ไกวตา** () เป็นหนึ่งในสามหอคอยบนสามยอดเขาในกรุงซานมารีโน เมืองหลวงของประเทศซานมารีโน อีกสองหอคือเดลาฟรัตตาและมอนตาเล

ปราการไกวตามีอายุเก่าแก่ที่สุดและมีชื่อเสียงมากที่สุดในบรรดาหอคอยที่ตั้งอยู่บนเขาตีตาโน สร้างขึ้นในศตวรรษที่ 11 และถูกใช้เป็นเรือนจำอยู่ในข่วงสั้น ๆ ปัจจุบันได้รับการขึ้นทะเบียนเป็นแหล่งมรดกโลกนับตั้งแต่ปี 2008 

## อ้างอิง

หมวดหมู่:แหล่งมรดกโลกในประเทศซานมารีโน
หมวดหมู่:สิ่งก่อสร้างในซานมารีโน (เมือง)
ปาลัซโซปุบบลีโก (ซานมารีโน)

thumb|ปาลัซโซปุบบลีโก
thumb|ภายในของสภาใหญ่สามัญ
**ปาลัซโซปุบบลีโก** (; *วังสาธารณะ*) เป็นศาลาว่าการกรุงซานมารีโนและเป็นอาคารที่ทำการของรัฐบาลซานมารีโน เป็นที่สำหรับจัดพิธีการของรัฐและเป็นที่ทำการของหน่วยงานบริหารของซานมารีโน ทั้งผู้สำเร็จราชการร่วม (Captains Regent), สภาใหญ่สามัญ, สภาสิบสอง (Council of XII) และสภารัฐ การออกแบบโดยรวมของอาคารคล้ายคลึงมากกับปาลัซโซเวกกีโอในฟลอเรนซ์ แต่มีขนาดเล็กกว่ามาก

## อ้างอิง

หมวดหมู่:อาคารรัฐสภา
หมวดหมู่:สิ่งก่อสร้างในซานมารีโน (เมือง)
อาสนวิหารร่วมนักบุญยอห์น

**อาสนวิหารร่วมนักบุญยอห์น** (, ) เป็นอาสนวิหารร่วมในนิกายโรมันคาทอลิกตั้งอยู่ในวัลเลตตา ประเทศมอลตา สร้างขึ้นถวายแด่ยอห์นผู้ให้บัพติศมา และสร้างขึ้นโดยคณะนักบุญยอห์นในปี 1572 และสร้างเสร็จในปี 1577 โดย Jean de la Cassière แรกเริ่มสร้างขึ้นเป็น **โบสถ์คอนเวนต์นักบุญยอห์น** (; Conventual Church of Saint John)

โบสถ์เป็นผลงานออกแบบของสถาปนิกชาวมอลตา Girolamo Cassar ผู้ที่ออกแบบสิ่งก่อสร้างสำคัญอีกหลายแห่งในวัลเลตตาเช่นกัน ในศตวรรษที่ 17 ภายในของโบสถ์ได้รับการประดับตกแต่งใหม่ด้วยสถาปัตยกรรมบาโรก โดย Mattia Preti และคณะศิลปิน และยังได้รับการยอมรับว่าเป็นหนึ่งในตัวอย่างของสถาปัตยกรรมบาโรกชิ้นที่วิจิตรที่สุดในทวีปยุโรป

## อ้างอิง

หมวดหมู่:โบสถ์คริสต์ในประเทศมอลตา
หมวดหมู่:สิ่งก่อสร้างในวัลเลตตา
โบสถ์สีน้ำเงิน

**โบสถ์นักบุญเอลิซาเบธ** (, ; Church of St. Elizabeth) หรือที่รู้จักทั่วไปในชื่อ **โบสถ์สีน้ำเงิน** (*Modrý kostolík*, *Kék templom*; Blue Church) เป็นโบสถ์คาทอลิกสถาปัตยกรรมอาร์ตนูโว ตั้งอยู่ในฟากตะวันออกของย่านเมืองเก่าบราติสลาวา ประเทศสโลวาเกีย อุทิศแด่นักบุญเอลิซาเบธแห่งฮังการี ธิดาของกษัตริย์แอนดรูว์ที่สอง สีนพเงินของโบสถ์มาจากสีของฟาซาด, โมเสก, มาโยลิกา และกระเบื้อมุงหลังคาสีน้ำเงิน เมื่อแรกสร้าง โบสถ์หลังนี้เป็นโบสถ์น้อยประจำโรงเรียนมัธยม (gymnázium) (high school) ที่อยู่ติดกัน

## อ้างอิง

*

หมวดหมู่:โบสถ์คริสต์ในประเทศสโลวาเกีย
หมวดหมู่:สิ่งก่อสร้างในบราติสลาวา
มหาวิหารแม่พระแห่งภูเขาคาร์แมล (วัลเลตตา)

**มหาวิหารแม่พระแห่งภูเขาคาร์แมล** (; ) เป็นมหาวิหารน้อยในนิกายโรมันคาทอลิกคณะคาร์แมล อุทิศแด่แม่พระแห่งเขาคาร์แมล มหาวิหารตั้งอยู่ในเมืองวัลเลตตา ประเทศมอลตา เป็นหนึ่งในโบสถ์คริสต์ที่สำคัญของเมืองและเป็นส่วนหนึ่งของแหล่งมรดกโลกยูเนสโก โบสถ์หลังปัจจุบันสร้างขึ้นในปี 1958 และเสร็จในปี 1981 ตรงจุดที่โบสถ์หลังเดิมที่สร้างขึ้นในศตวรรษที่ 16 ถูกระเบิดเสียหายระหว่างสงครามโลกครั้งที่สอง 

## ประวัติศาสตร์
คณะคาร์แมลมีอยู่ในมอลตามาตั้งแต่อย่างน้อยปี 1418 และคณะได้ตั้งโบสถ์และคอนเวนต์ขึ้นไม่นานหลังตั้งนครวัลเตตาในปี 1566 แกรนด์มาสเตอร์แห่งคณะบริบาล Pierre de Monte เป็นผู้มอบที่ดินให้แก่คณะคาร์แมลในวันที่ 27 กรกฎาคม 1570 

โบสถ์หลังเดิมสร้างขึ้นหัลงพระราชาคณะคาร์แมล (Carmelite vicar) Ġwann Vella ว่าจ้างให้สถาปนิก Girolamo Cassar ออกแบบโบสถ์ ระหว่างก่อสร้าง ได้ให้พิธีมิสซาจัดในโบสถ์น้อยที่เป็นโบสถ์ประจำเชตแรกของวัลเลตตาแทน ที่ซึ่งต่อมารวมเข้าเป็นส่วนหนึ่งในเขตสังฆมณฑลซากเรือนักบุญเปาโล โบสถ์หลังที่ Cassar ออกแบบสร้างแล้วเสร็จในปี 1591 หรือ 1608 

ในปี 1852 ได้มีการสร้างผาซาดขึ้นใหม่ตามงานออกแบบโดย Giuseppe Bonavia และมีการแก้ไขบางจุดของโบสถ์ในเวลาเดียวกันนี้ องค์ประธาน (altarpiece) ของโบสถ์ได้รับการประดับมงกุฏโดย Carmelo Scicluna ในวันที่ 15 กรกฎาคม 1881 และในวันที่ 6 เมษายน 1886 ได้ประกอบพิธีเสก (consecrated) โดย Apostolic Administrator Antonio Maria Buhagiar ต่อในวันที่ 13 พฤษภาคม 1895 พระสันตะปาปาลีโอที่สิบสามได้ประทานสถานะของโบสถ์เป็นมหาวิหารน้อย โบสถ์หลังนี้ถูกทำลายเสียหายในวันที่ 4 มีนาคม 1942 หลังถูกระเบิดท่ามกลางสงครามโลกครั้งที่สอง คณะสงฆ์คาร์แมลได้ตัดสินใจทำลายซากที่เหลือทั้งหมดและสร้างหลังใหม่ขึ้นแทน โบราณวัตถุและศิลปกรรมจำนวนหนึ่งสูญหายหรือถูกทำลายไปในเวลาเดียวกัน กระนั้นก็ยังมีองค์ประกอบบางส่วนจากโบสถ์หลังเดิมที่นำมาประกอบในโบสถ์หลังใหม่

โบสถ์หลังปัจจุบันสร้างขึ้นตามงานออกแบบของสถาปนิก Ġużè Damato เริ่มก่อสร้างในวันที่ 30 เมษายน 1958 ที่ซึ่งประกอบพิธีเสกศิลาฤกษ์โดย Prior General อาคารก่อสร้างแล้วเสร็จในวันที่ 15 มิถุนายน 1981 และประกอบพิธีเสกโดย Prior Provincial Manwel Gatt โดมของโบสถ์สูงกว่าหอระฆังของอาสนวิหารนักบุญเปาโล ของนิกายอังกลิคันที่อยู่ติดกัน อยู่เล็กน้อย ว่ากันว่าเป็นการจงใจออกแบบเช่นนี้เพื่อแข่งกัน ภายในของโบสถ์เป้นผลงานประติมากรรมโดย Joseph Damato ที่รังสรรค์ขึ้นในเวลา 19 ปี

## ศิลปกรรม
องค์ประธาน (altarpiece) ของโบสถ์เป็นภาพเขียนแสดงพระนางมารีย์พรหมจารีย์ ทรงอุ้มพระบุตร พระเยซู ห้อมล้อมด้วยนักบุญซีโมน สต็อก และ อากาธาแห่งซิซิลี ไม่ทราบแน่ขัดว่าศิลปินผู้รังสรรค์ผลงานคือใคร แต่เขื่อส่ามีอายุราวปลายศตวรรษที่ 16 เป็นอย่างน้อย บ้างเชื่อว่าเป็นผลงานของ Filippo Paladini ข้อมูลบางแหล่งอ้างว่าคณะคาร์แมลได้งานขิ้นนี้มาจากซิซิลีตั้งแต่สมัยก่อสร้างโสถ์หลังเดิม ภาพวาดได้รับการบูรณะโดย Paul Cuschieri ในปี 1856, โดย Samwel Bugeja ในปี 1978 และโดย Godwin Cutajar ในศตวรรษที่ 21

## หมายเหตุ

## อ้างอิง

หมวดหมู่:สิ่งก่อสร้างในวัลเลตตา
หมวดหมู่:โบสถ์คริสต์ในประเทศมอลตา
สะพานมังกร (ลูบลิยานา)

**สะพานมังกร** ( หรือชื่อเดิม ) เป็นสะพานในลูบลิยานา ประเทศสโลวีเนีย ข้ามแม่น้ำลิยูบลิยานิตซา เชื่อมระหว่างถนนกอปีตาร์ () กับถนนเร็สเซิล () เข้ากับทางเหนือของตลาดกลางลูบลิยานาที่จัตุรัสว็อดนีก สะพานสร้างขึ้นในต้นศตวรรษที่ 20 สมัยที่ลูบลิยานาอยู่ภายใต้จักรวรรดิออสเตรีย-ฮังการี ถือเป็นตัวอย่างชิ้นเยี่ยมของสะพานคอนกรีตเสริมเหล็ก และสถาปัตยกรรมเวียนนาซิเซชชัน ปัจจุบันสะพานได้รับการคุ้มครองภายใต้สถานะอนุสรณ์ทางเทคนิค (technical monument) 

## อ้างอิง

มังกร
หมวดหมู่:สิ่งก่อสร้างในลูบลิยานา
ชาร์ลแห่งฝรั่งเศส

**หลุยส์แห่งฝรั่งเศส** () อาจหมายถึง

* พระเจ้าชาร์ลผู้ไร้พระเกศา
* พระเจ้าชาร์ลพระวรกายพ่วงพี
* พระเจ้าชาร์ลที่ 3 แห่งฝรั่งเศส
* พระเจ้าชาร์ลที่ 4 แห่งฝรั่งเศส
* พระเจ้าชาร์ลที่ 5 แห่งฝรั่งเศส
* พระเจ้าชาร์ลที่ 6 แห่งฝรั่งเศส
* พระเจ้าชาร์ลที่ 7 แห่งฝรั่งเศส
* พระเจ้าชาร์ลที่ 8 แห่งฝรั่งเศส
* พระเจ้าชาร์ลที่ 9 แห่งฝรั่งเศส
* พระเจ้าชาร์ลที่ 10 แห่งฝรั่งเศส

หมวดหมู่:หน้าแก้ความกำกวมชื่อบุคคล
บูแมเฮน

**บูแมเฮน** () เป็นนครในอำเภอบูแมเฮน เทศมณฑลแพร์ดีส จังหวัดเตหะราน ประเทศอิหร่าน จากสำมะโน พ.ศ. 2549 นครนี้มีประชากร 43,004 คนใน 11,667 ครัวเรือน

## อ้างอิง